UTORAK, 24.3.2020.

**PREDMET: PRIRODA I DRUŠTVO**

NASTAVNA JEDINICA: VODE STAJAĆICE – obrada

U udžbeniku na str. 54 pročitaj strip. Koja vrste ribe se spominje i u kojoj vodi živi?

Pročitaj tekst u udžbeniku, stranice 54. i 55.

Usmeno odgovori na glas.

Što su vode stajaćice? Pročitaj rečenicu iz teksta koja nam daje odgovor na to pitanje. Nabroji biljke koje rastu uz vodu. Koje biljke rastu u vodi? Pročitajte rečenicu u kojoj su nabrojene biljke i životinje koje žive uz vodu i u njoj.

Opiši fotografije voda stajaćica, biljaka i životinja u udžbeniku, stranica 54./55.

Kako čuvamo vode od onečišćenja?

Zapiši u bilježnicu:

Vode stajaćice

VODE STAJAĆICE su vode koje ne teku.

Manje stajaćice su: LOKVE i BARE.

Veće stajaćice su: MOČVARE i JEZERA i nalazimo ih u nizinskim predjelima.

ŽIVI SVIJET voda stajaćica je raznolik.

BILJKE: trska, šaš, rogoz, žuta perunika, lopoč, lokvanj

ŽIVOTINJE: ribe, žabe, kornjače, divlje patke, rode, zmije, komarci

Promotri ilustraciju bare na 56./57. stranici udžbenika. Uoči i imenuj živi svijet bare.

Odaberi dvije biljke i dvije životinje sa stranica 56./57. i nacrtaj ih u bilježnicu.

Odgovori usmeno. Odgovore pronađi u udžbeniku.

Nabroji vode stajaćice? Zašto se nazivaju vode stajaćice? Koje biljke rastu uz vode stajaćice? Koje biljke rastu u vodi? Nabroji nekoliko životinja koje žive u vodama stajaćicama i pokraj njih.

I za kraj riješi radnu bilježnicu na 71. stranici.

**PREDMET: MATEMATIKA**

NASTAVNI SADRŽAJI: Pisano množenje – vježbanje

U zbirci zadataka svi riješite zadatke na stranicama 91 i 92. Pažljivo čitajte zadatke zadane riječima. Ako je potrebno čitajte i više puta, sve dok ne razumijete zadatak. Neka svatko proba prvo sam, a tek ako nikako ne ide zatraži pomoć roditelja. Svakako neka roditelji na kraju provjere točnost.

**PREDMET: ENGLESKI JEZIK**

NASTAVNA JEDINICA: Transport in London

Prilog s uputama za rad je u e-mailu.

**PREDMET: VJERONAUK**

NASTAVNI SADRŽAJI: Molitva

Izmoli svoju najdražu molitvu za sve bolesne ljude i one koje je zadesio potres u Hrvatskoj. (ovo je za obadva sata za ovaj tjedan isto).

**PREDMET: DOPUNSKA NASTAVA – MATEMATIKA**

Link za sadržaj je u e-mailu.